Φυτέψτε ιστορίες και ο κόσμος θα ανθίσει

Μια φορά και έναν καιρό, τα παλιά τα χρόνια ζούσε ένας περιπλανώμενος παραμυθάς που ταξίδευε από πόλη σε πόλη και από χώρα σε χώρα. 
Σε κάθε χώρα και πόλη που πήγαινε διηγιόταν ιστορίες μαγικές, περιπετειώδεις και φανταστικές στα παιδιά. Τους φύτευε στα μυαλά τους σπόρους παραμυθιών υπέροχων, λουλούδια παραμυθιών καταπληκτικών.
Ο καιρός περνούσε και οι σπόροι αυτοί ολοένα και μεγάλωναν και γίνονταν δέντρα γνώσεων και ιστοριών. Τα παιδιά μεγάλωσαν και όταν έγιναν και αυτά γονείς διηγούνταν ιστορίες στα παιδιά τους και μετά στα εγγόνια τους, και τα εγγόνια τους στα δικά τους παιδιά και μετά αυτά στα δικά τους… 
Έτσι ο κόσμος συνεχίζει να ανθίζει όταν υπάρχει ένα στόμα να πει και ένα αυτί να ακούσει. Από τότε ο κόσμος δεν σταμάτησε ποτέ να ανθίζει και για να μην σταματήσει να το κάνει χρειάζεται τη δική σας βοήθεια. Γράψτε, ακούστε, διαβάστε, πείτε ιστορίες και ο κόσμος έτσι θα συνεχίσει να ανθίζει για πάντα…


